Projekts

**Grozījumi likumā "Par uzņēmumu ienākuma nodokli"**

Izdarīt likumā "Par uzņēmumu ienākuma nodokli" (Latvijas Republikas Saeimas un Ministru Kabineta Ziņotājs, 1995, 7., 24.nr.; 1996, 9., 15.nr.; 1997, 8., 24.nr.; 1998, 8., 21.nr.; 1999, 6., 24.nr.; 2000, 9.nr.; 2001, 1., 5., 24.nr.; 2003, 15.nr.; 2005, 2., 24.nr.; 2006, 1.nr.; 2007, 3., 12., 24.nr.; 2009, 1.,15., 21.nr.; Latvijas Vēstnesis, 2009, 175., 200.nr.; 2010, 102., 131., 170., 206.nr., 2011, 204.nr., 2013, 53., 119., 194., 232.nr., 2014, 247., 257.nr.; 2015, 42.nr.) šādus grozījumus:

1. Aizstāt 1.panta pirmajā daļā vārdus “Gada pārskatu likumā” ar vārdiem “Gada pārskatu un konsolidēto gada pārskatu likumā” un vārdus “Apdrošināšanas sabiedrību un to uzraudzības likumā” ar vārdiem “Apdrošināšanas un pārapdrošināšanas likumā”.
2. Aizstāt 2.panta otrās daļas 2.punktā vārdus “Gada pārskatu likumam” ar vārdiem “Gada pārskatu un konsolidēto gada pārskatu likumam” .
3. Aizstāt 3.panta septītajā daļā vārdus “Gada pārskatu likumu, Kredītiestāžu likumu vai Apdrošināšanas sabiedrību un to uzraudzības likumu” ar vārdiem “Latvijas Republikas normatīvajiem aktiem, kas nosaka gada pārskata sagatavošanu attiecīgajam subjektam”.
4. 4.pantā:

izteikt pirmās daļas pirmo teikumu šādā redakcijā: “Nodokļa maksātāja (turpmāk arī — maksātājs) — rezidenta un pastāvīgās pārstāvniecības — apliekamais ienākums ir saskaņā ar Latvijas Republikas normatīvajiem aktiem sagatavotā maksātāja gada pārskata peļņas vai zaudējumu aprēķinā vai saskaņā ar Starptautiskajiem grāmatvedības standartiem, kas pieņemti saskaņā ar Eiropas Parlamenta un Padomes 2002.gada 19.jūlija regulu (EK) Nr.1606/2002 par starptautisko grāmatvedības standartu piemērošanu noteiktajā peļņas vai zaudējumu aprēķinā un citu apvienoto ienākumu pārskatā uzrādītais peļņas vai zaudējumu apjoms pirms uzņēmumu ienākuma nodokļa aprēķināšanas, kas ir attiecīgi palielināts vai samazināts par to izdevumu vai izdevumu daļas summu, kuri nav tieši saistīti ar maksātāja saimniecisko darbību, un par to zaudējumu summu, kurus radījusi maksātājam piederošo vai tā lietošanā esošo sociālās infrastruktūras objektu uzturēšana.”;

izteikt 1.1daļu šādā redakcijā:

 “(11) Citiem nodokļa maksātājiem, kuriem nav saistoši Latvijas Republikas normatīvie akti, kas nosaka gada pārskata sagatavošanu, kā arī uz kuriem neattiecas šā likuma 2.panta otrā un trešā daļa, un kuri gūst ieņēmumus no saimnieciskās darbības, apliekamais ienākums ir starpība, ko veido ieņēmumi no saimnieciskās darbības un ar minēto ieņēmumu gūšanu saistītie izdevumi un kas tiek koriģēta saskaņā ar šo likumu”;

aizstāt piektajā daļā vārdus “Gada pārskatu likumam” ar vārdiem “Gada pārskatu un konsolidēto gada pārskatu likumam”.

1. 6.pantā:

aizstāt pirmās daļas 1.punktā vārdus “minēto pamatlīdzekļu nolietojuma” ar vārdiem “minēto pamatlīdzekļu vērtību samazinājuma korekcijas”;

izteikt pirmās daļas 4.punktu šādā redakcijā:

“4) šā likuma 3.panta ceturtās daļas 2. un 5.punktā, astotajā daļā paredzētajām izmaksām (izņemot dividendes) un 8.2daļā paredzētajām izmaksām (izņemot ārkārtas dividendes), ja nodokļa maksātājs no tām nav ieturējis nodokli noteiktajā apjomā, kā arī par nerezidentiem veiktajiem maksājumiem, kuri izdarīti, izmantojot elektroniskās norēķinu sistēmas, ja no tiem izmaksas brīdī bija jāietur nodoklis saskaņā ar šā likuma 3.panta astoto, 8.2 un devīto daļu, bet kuru ienākuma izmaksas brīdī nevarēja ieturēt.”;

papildināt piekto daļu pēc vārdiem “posteņu pārvērtēšanas” ar vārdiem “tai skaitā novērtēšanas patiesajā vērtībā (turpmāk – pārvērtēšana)”;

aizstāt sestajā daļā vārdus “Apdrošināšanas sabiedrību un to uzraudzības likumu” ar vārdiem “Apdrošināšanas un pārapdrošināšanas likumu”.

1. Aizstāt 8.panta pirmajā daļā vārdus “Apdrošināšanas sabiedrību un to uzraudzības likumu vai Pārapdrošināšanas likumu” ar vārdiem “Apdrošināšanas un pārapdrošināšanas likumu”.
2. Izslēgt 12.panta pirmo daļu.
3. Papildināt 13.pantu ar 2.1daļu:

 “(21) Pamatlīdzekļa atlikušajā vērtībā neņem vērā aplēstās nojaukšanas un likvidācijas, kā arī tā atrašanās vietas aplēstās atjaunošanas izmaksas”.

 9. Izteikt 15.panta otro daļu šādā redakcijā:

 “(2) Ja nodokļa maksātājs izmanto uzņēmumu ienākuma nodokļa atlaides saskaņā ar citiem Latvijas Republikas likumiem, šajā nodaļā paredzētās nodokļa atlaides netiek piemērotas, izņemot atlaidi par ārvalstīs samaksāto nodokli saskaņā ar šā likuma 16.pantu un atlaidi ziedotājiem saskaņā ar šā likuma 201.pantu. Nodokļa atlaidi saskaņā ar citiem Latvijas Republikas likumiem piemēro nodokļa summai pēc šā likuma 16. un 201.pantā noteikto atlaižu piemērošanas.”.

10. Izteikt 22.panta pirmās daļas trešo teikumu šādā redakcijā: “Deklarāciju maksātājs iesniedz vienlaikus ar gada pārskatu tādā termiņā, kāds noteikts Latvijas Republikas normatīvajā aktā, kas reglamentē gada pārskata sagatavošanu attiecīgajam subjektam.”.

11. 23.pantā:

aizstāt pirmās daļas 1.punktā vārdus “Gada pārskatu likumu” ar vārdiem “Latvijas Republikas normatīvajiem aktiem, kas nosaka gada pārskata sagatavošanu attiecīgajam subjektam”.

izslēgt trešo daļu.

12. 24.pantā:

izteikt panta nosaukumu šādā redakcijā:

“Nodokļa ieturēšana un informācijas sniegšana”;

izteikt panta otro daļu šādā redakcijā:

“(2) Nodokļa maksātājam par nerezidentam izmaksātajām summām Valsts ieņēmumu dienestam jāiesniedz informāciju saskaņā ar Ministru kabineta noteikumiem, kas nosaka kārtību kādā nodokļu maksātājs sniedz informāciju par nerezidentiem veiktajiem maksājumiem, kā arī par ieturēto nodokli no nerezidentiem izmaksājamām summām.”.

13. Aizstāt 26.panta pirmajā daļā vārdus “Gada pārskatu likumā, Kredītiestāžu likumā, Krājaizdevu sabiedrību likumā, Apdrošināšanas sabiedrību un to uzraudzības likumā, Ieguldījumu pārvaldes sabiedrību likumā un Finanšu instrumentu tirgus likumā” ar vārdiem “Latvijas Republikas normatīvajos aktos, kas nosaka gada pārskata sagatavošanu attiecīgajiem subjektiem’”.

1. Izteikt 27.panta 3. punktu šādā redakcijā:

“3) kārtību, kādā tiek sniegta informācija par nerezidentiem veiktajiem maksājumiem, kā arī par ieturēto nodokli no nerezidentiem izmaksājamām summām”.

1. Papildināt Pārejas noteikumus ar 128. punktu šādā redakcijā:

“128. Grozījumi šā likuma 24.panta otrajā daļā un 27.panta pirmās daļas 3.punktā piemērojami darījumiem, kas veikti sākot ar 2017.gada 1.janvāri.”

Likums stājas spēkā 2016.gada 1.janvārī.

Finanšu ministrs J.Reirs

03.11.2015.

823

Mačivka, 67095630,

 Sandra.Macivka@fm.gov.lv